Kriger

In kriger is immen dy't him taleit op oarlochfiering yn it ramt fan in tribale maatskippij of kultuer. It ferskil tusken in kriger en in soldaat (of militêr) is dat oarlochfiering foar in soldaat in berop is, wylst it foar in kriger in ropping of needsaak neamd wurde kin. De oantsjutting kriger wurdt yn 'e regel inkeld brûkt oangeande net-Westerske maatskippijen dêr't gjin beropsleger bestiet. Faak komme dêr lykwols wol ien of mear krigersgenoatskippen of in krigersklasse of in krigerskaste foar.

In froulike kriger wurdt in kriichster of, as se jong is, in kriichsfaam neamd.


Kategory:Oarlochfiering
Kategory:Militêr